stanford-oval/wikipedia huggingface dataset:
מפלגת הרפובליקה האסלאמית
מייסדים ומאפיינים

המפלגה הוקמה על ידי מוחמד-ג'וואד באהונר, מוחמד בהשתי, עלי ח'אמנאי, אכבר האשמי רפסנג'אני ועבד אלכרים מוסווי ארדבילי, אייתוללות הקרובים לח'ומייני, כדי לארגן תמיכה עממית לרעיון הרפובליקה האסלאמית.
האייתוללות המהפכניים הללו השתמשו במפלגה במקור כדי ליצור מונופול על המדינה האיראנית התאוקרטית של אחרי המהפכה.
במאבקה עם כוחות אזרחיים השתמשה המפלגה בקשריה עם משמרות המהפכה האסלאמית ועם החזבאללה.
הפיגוע במשרדי המפלגה

ביוני 1981 אירע הפיגוע בשבעה בתיר, המיוחס לארגון המוג'אהדין ח'לק, שבו נרצחו 74 פעילים במפלגה. בין ההרוגים היו מספר שרים והבכיר שבהם היה מוחמד בהשתי, שהיה שני לח'ומייני.
סיבות הפירוק

בסוף שנות השמונים של המאה ה־20 התגברה הפלגנות במפלגה; הבעיות העיקריות שעמדו על הפרק היו מלחמת איראן–עיראק, הדילמה האם להיפתח למדינות זרות או להישאר מבודדים, והמדיניות הכלכלית. היות שכל המפלגות המתחרות הושעו, המפלגה "לא עשתה כמעט דבר והיה לה תמריץ מועט לעשות משהו.״
לפי אחמד מניסאי,
״בעוד שהיו פה אחד ברעיון המדינה האסלאמית המאוחדת תחת מפלגה אחת, מפלגת הרפובליקה האסלאמית [הימין הדתי] היו חלוקים ביניהם על מספר נושאים, כגון מידת הדת בחיים הפוליטיים.״
לפי דניאל ברומברג, פירוק המפלגה היה תגובה למחלוקת בין הנשיא עלי ח'אמנאי לבין ראש הממשלה העממי מיר-חוסיין מוסאווי – מפלגת הרפובליקה האסלאמית שירתה כ״מעוז האקטיביזם הרדיקלי״ התומך במוסאווי
.
הערות שוליים

↑  נבחר מזכ"ל למפלגת השלטון באיראן, דבר, 2 בספטמבר 1981
↑  ניקי, קדי, ״איראן המודרנית״, 2003, עמודים 259–260
↑  Mneisi, Ahmad.  2004. "The Powershift within Iran's right wing"
↑  Brumberg, Daniel, Reinventing Khomeini : The Struggle for Reform in Iran, University of Chicago Press, 2001, p.134
| --- | --- |
בקרת זהויות :  VIAF: 249114620   WorldCat (עם VIAF): 249114620
מקוק סלעים פורמוסני

| מקוק סלעים פורמוסני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
סוג:: מקוק
מין:: מקוק סלעים פורמוסני
שם מדעי
 Macaca cyclopis ‏סווינהו, 1862
תחום תפוצה


מקוק סלעים פורמוסני (שם מדעי: Macaca cyclopis) מין בסוג מקוק החי בטאיוואן ופלש גם לחלק הצפוני של יפן. מין קופים בעלי זנב זה פעיל גם בשעות היום.
אורך גופו נע בין 40–55 ס"מ בתוספת זנב באורך 26–40 ס"מ, משקלו נע בין 4–8 ק"ג.
ניזון בעיקר מפירות, מחרקים וממיני סרטנאים.
ראו גם

מקוק טיבטי
הערות שוליים

↑  מקוק סלעים פורמוסני באתר הרשימה האדומה של IUCN
ערך זה הוא קצרמרבנושא יונקים ובנושא טאיוואן. אתם מוזמנים לתרום לוויקיפדיה ו.
מקוק קצר-זנב

| מקוק קצר-זנב |
| --- | --- |
 מקוק קצר-זנב
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
סוג:: מקוק
מין:: מקוק קצר-זנב
שם מדעי
 Macaca arctoides ‏סנט-אילר, 1831
תחום תפוצה


מקוק קצר-זנב (שם מדעי: Macaca arctoides) הוא מין של קוף מהסוג מקוק החי בטבע בדרום סין, דרום אסיה ודרום-מזרח אסיה מהודו עד לחצי האי המלאי, אך הוא מצוי בסכנת הכחדה בטבע.
קוף זה הוא בעל דו-צורתיות זוויגית והזכרים גדולים מהנקבות ומגיעים לאורך 51.7 עד 65 סנטימטרים ולמשקל 9.7 עד 10.2 קילוגרם, בעוד הנקבות מגיעות לאורך 48.5 עד 58.5 סנטימטרים ולמשקל של 7.5 עד 9.1 קילוגרם בקירוב. הזכרים גם מעט יותר צבעוניים ובעלי ניבים ארוכות יותר, איתם הם נלחמים עם יריבים על נקבות. המקוק בעל פרווה חומה-בהירה והפנים החשופות משיער בעלי עור אדום או ורוד ולעיתים גם כהה והוא בעל שקיות עור מתחת לחייו, איתם הוא אוגר מזון. הצעירים נולדים לבנים בשנים הראשונות. כפי ששמו מרמז הזנב שלו קטום וכמעט חסר שימוש.
המקוק מצוי בחבורות ביערות הגשם של דרום מזרח אסיה וכן ביערות ראשוניים וביערות הרריים לאורך ההימלאיה והוא יכול להימצא באקלים קריר עד לגובה של 4,000 מטר. בניגוד לרוב הקופים הוא מעדיף לנוע על קרקע היער מאחר שהוא לא זריז בטיפוס. המקוק הוא אוכל כל המחפש פירות, זרעים, עלים ושורשים וגם חרקים, ביצים וחולייתנים קטנים ביער. הוא מחפש גם מזון מימי כמו סרטנים של מים מתוקים או צפרדעים בנחלים.
המקוק מצוי בסכנה בטבע עקב הרס היערות בהם חי ועקב סחר בפרימטים לחיות מחמד. מצב שימורו כיום הוא פגיע (VU).
הערות שוליים

↑  מקוק קצר-זנב באתר הרשימה האדומה של IUCN
| --- | --- |
בקרת זהויות :  NLI: 987007541477805171
מפלי קרימל

| --- | --- |

 מידע כללי
 מיקום:  אוסטריה 
 נהר:  קרימלר אכה 
 גובה כולל:  380 מטר
 קואורדינטות:  47°11′53″N 12°10′17″E﻿ / ﻿47.198055555556°N 12.171388888889°E﻿ / 47.198055555556; 12.171388888889
  (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהמפלי קרימל(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.מפלי קרימל
 
החלק הנמוך ביותר של מפלי קרימל
מפלי קרימל (בגרמנית: Krimmler Wasserfälle) הם מפלי המים הגבוהים ביותר באוסטריה ובמרכז אירופה בכלל. גובהם הוא 380 מטר. המפלים נמצאים על נהר קרימל (אנ') (אנ'). המפלים ממוקמים בתוך הפארק הלאומי הוהה טאורן (Hohe Tauern) (אנ') במדינת זלצבורג.
המפלים

מפלי קרימל הם מפלים מדורגים. המפל מתחיל לזרום בראש עמק קרימל, וצונח בשלושה שלבים. החלק העליון של המפל, בגובה של 140 מטר, החלק השני בגובה של 100 מטר והחלק השלישי בגובה של 140 מטר. הנקודה הגבוהה ביותר במפל היא בגובה 1,460 מטר מעל פני הים.
זרימה

מקור הזרימה של נחל קרימל הוא מהפשרת קרחונים. ועוצמת זרימתו משתנה בהתאם לעונות השנה. ספיקת הנהר בחודשי יוני ויולי היא כ-20,000 מ"ק בשעה, בעוד שבפברואר ספיקתו עומדת על כ-500 מ"ק לשעה. הספיקה הגדולה ביותר שתועדה בנחל הייתה ב-25 באוגוסט 1987, אז הייתה הזרימה כ-600,000 מ"ק לשעה.
הרסס של המפל יוצר תנאי גידול אידיאלים למאות טחבים, חזזיות ושרכים. המקום משמש כבית גידול ל-62 זני ציפורים.
לאחר המפלים, הנהר נשפך לתוך הזלצך, הזורם אל נהר האין, לאחר מכן אל נהר הדנובה שלבסוף נשפך אל הים השחור.
תיירות

כדי להנגיש את המפל לתיירים, יצר איגנץ פון קירזינגר מהעיר הסמוכה מיטרזיל שביל המוביל לחלקו העליון של המפל. בשנת 1879 המועדון האלפיני האוסטרי שיפץ את השביל כדי לשפר את איכות הנוף הנצפה מהשביל. כ-400,000 איש מבקרים במפלים מדי שנה.
התיירות הרבה יוצרת עומס[דרושה הבהרה] על תושבי כפר קרימל, בשל כמות האנשים המגיעים לכפר הקטן.
לקריאה נוספת

Slupetzky, Heinz and Johannes Wiesenegger. 1993. Vom Schnee, Eis, Schmelzwasser und Regen zum Gletscherbach – Hydrologie der Krimmler Ache In: Krimmler Wasserfälle, Festschrift 25 Jahre Europäisches Naturschutzdiplom 1967-1992, Innsbruck Austria (בגרמנית)
Stocker, Erich. 1993. Zur Geomorphologie der Krimmler Wasserfälle In: Krimmler Wasserfälle, Festschrift 25 Jahre Europäisches Naturschutzdiplom 1967-1992, Innsbruck Austria.(בגרמנית)
הערות שוליים

↑  מפלי קרימל (Krimml) | הכינו את המטריות :-), באתר המדריך לאוסטריה, ‏2021-12-03
↑  שביל המפל, באתר מפלי קרימל (בגרמנית)
| --- | --- |
בקרת זהויות :  NKC: ge847211 
חלק ממפלי קרימל.
מימיר

אודין ומימיר
במיתולוגיה הנורדית, מימיר (נורדית עתיקה: Mímir) מִים (נורדית עתיקה: Mímr), או מִימִי (נורדית עתיקה: Mími) הוא ענק הקשור לחכמה. שמו של מימיר מוזכר בשירה הסקאלדית, במספר שירים מהאדה הפואטית ובשני כתבים של המלומד האיסלנדי בן המאה ה-13 סנורי סטורלוסון, בסאגה על בני אינגלינג מתוך מחזור העולם ובאדה הפרוזאית.
אדה פואטית

באדה הפואטית, לקט שירים איסלנדי שעלה על הכתב במאה ה-13 ששיריו חוברו בתקופות מוקדמת יותר, "מימיר" מוזכר בשירים "חזון הנביאה" (Vǫluspá) (בגרסת כתב היד "קודקס רגיוס", ולא בגרסת כתב היד "האוקסבוק", שיש בה הבדלים מהותיים מגרסת הקודקס רגיוס), ב"זמר המוקדם של הלגי הונדינגסבאני" (Helgakviða Hundingsbana in fyrri), וב"לחש גרואה" (Gróugaldr), החלק הראשון של השיר "הבלדה של סוויפדאג" (Svipdagsmál), שיר שנמצא רק בכתבים בני המאה ה-17, ושתקופת חיבורו המוקדמת יותר לא ידועה בדיוק. "מים" מוזכר ב"חזון הנביאה", הן בגרסת הקודקס רגיוס והן בגרסת ההאוקסבוק, וב"בלדה של סיגרדריווה" (Sigrdrífumál). "מימי" מוזכר בשיר "הבלדה של פיולסווין" (Fjǫlsvinnsmál), החלק השני של השיר "הבלדה של סוויפדאג". בכל האזכורים של "מים" ו"מימי" באדה הפואטית, הכוונה הייתה כנראה למימיר, כשם חלופי.
אדה פואטית > חזון הנביאה

"חזון הנביאה" הוא שיר המציג מידע רב אודות היקום המיתולוגי הנורדי דרך התנבאות של רואה המנהלת שיח עם האל אודין. בבית 28 בשיר בגרסת הקודקס רגיוס, מימיר מוזכר. לאחר שהנביאה מכריזה כי היא יודעת-כל, היא מספרת שהיא יודעת גם כיצד אודין החביא את עינו במעיין של מימיר:
בָּדָד יָשַׁבְתִּי / כְּשֶׁבָּא אַלּוּף הָאָזִים
הַבָּא-בַיָּמִים / וְהִבִּיט בְּעֵינָי:
"מַה תְּאַוֶּה לָדַעַת? / מַה תִּבְחָנֵנִי?
אוֹדִין, אֲנִי יוֹדַעַת, / אֵיפֹה הִצְפַּנְתָּ עֵינְךָ!"
יָדַעְתִּי כִּי צְפוּנָה / עֵינוֹ שׁל אוֹדִין
בְּמַבּוּעוֹ שֶׁל מִימִיר / הַמְּהֻלָּל בַּכֹּל;
מֵי-דְבַש יְגַמֵּא / מִימִיר לַבְּקָרִים
מֵעֵרְבוֹנֹו שֶׁל אוֹדִין, / – הֲתָבִינוּ שְׁאָר דְּבָרַי?
המקור בנורדית עתיקה
‘Ein sat hon úti,   þá er inn aldni kom,
Yggjungr Ása,   ok í augu leit:
“Hvers fregnið mik?   Hví freistið mín?
Allt veit ek, Óðinn,   hvar þú auga falt,
í inum mæra   Mímis brunni;
drekkr mjǫð Mímir   morgin hverjan
af veði Valfǫðrs!”   Vituð ér enn, eða hvat
בתים אלו לא מופיעים בגרסת ההאוקסבוק לאדה הפואטית.
בהמשך השיר, כחלק מנבואתה המפורטת אודות הרגנרוק, הנביאה מספרת ש"בניו של מים" יהלכו כאשר האל היימדאל יתקע בשופרו, הגיאלארהורן, ושבנוסף שאודין ידבר אל "ראשו של מים":
בְּנֵי-מִים נֶחְפָּזִים, / קוֹלָהּּ הַצָּלוּל
שֶׁל קֶרֶן-גְּיַאלַר / מַכְרִיז עַל הַסּוֹף;
הֵימְדַל תּוֹקֵעַ בְּקוֹל, / הַשּׁוֹפָר בָּאֲוִיר,
אוֹדִין מְדַבֵּר / עִם רֹאשׁוֹ שֶׁל מִים.
המקור בנורדית עתיקה
‘Leika Míms synir,   en mjǫtuðr kyndisk
at inu galla   Gjallarhorni;
hátt blæss Heimdallr   — horn er á lopti —
mælir Óðinn   við Míms hǫfuð.
בית זה מופיע גם בגרסת ההאוקסבוק לאדה הפואטית.
אדה פואטית > הבלדה של סוויפדאג

השיר "הבלדה של סוויפדאג" מורכב משני שירים. בראשון, "לחש גרואה", הגיבור סוויפדאג מעיר את אמו בקברה והיא אומרת תשעה לחשים כדי להגן עליו. בלחש האחרון, היא מאחלת לבנה שהוא יקבל שכל ורהיטות מ"לבו של מימיר". בשיר השני, "הבלדה של פיולסווין", סוויפדאג מגיע למבצר של ענקים, ופוגש שם שומר המזדהה בשם פיולסוויד' (Fjǫlsviðr, שם חלופי לפיולסווין) שאינו מעוניין בבואו. סוויפדאג שואל את השומר מספר שאלות, מביניהן "איך קוראים לעץ המפזר את ענפיו בכל הארצות". פיולסוויד' משיב ששם העץ הוא "העץ של מימי" (Mímameiðr):
"מיממיד שם העץ, ואין איש היודע
מהיכן שרשִיו נפתלִים,
לא תוכל לו האש וברזל לא יוכל,
אי לדעת אם אי פעם יפל."
המקור בנורדית עתיקה
‘Mímameiðr hann heitir,   en þat fáir vita,
af hverjum rótum renn;
við þat hann fellr,   er fæstan varir —
lærat hann eldr né járn.’
באחת מהתשובות האחרות שלו, פיולסוויד' מזכיר את "העץ של מימי" בתור העץ שעליו יושבת העוף ויד'ופניר (Viðófnir).
אדה פואטית > הבלדה של סיגרדריווה

ב"בלדה של סיגרדריווה", בהמשך לעלילה של "הבלדה של פאווניר" (Fáfnismál) הגיבור סיגורד מעיר את הוולקיריה סיגרדריווה משנתה ומבקש ממנה ומבקש ממנה עצה. סיגרדריווה משיבה במתן כשפים רוניים. לאחר שהיא מספרת על כישוף הקשור לחכמה, סיגרדריווה מזכירה את "מים": הרופט (Hroptr, שם חלופי לאודין), על פי סיגרדריווה, עמד על פני צוק עם "חרבו של ברימיר" וקסדה, כשראשו של מים דיבר, "בחכמה את המילה הראשונה", ואמר את ה"אותיות הנכונות".
אדה פרוזאית

באדה הפרוזאית, מופיע פירוט מקיף יותר אודות המיתוס של מימיר מאשר האזכורים האגביים באדה הפואטית. מימיר (או מים, כשם חלופי) מופיע בספרים "ההטעיה של גילבי" (Gylfaginning), "שפת השירה" (Skáldskaparmál) ו"האטטאל" (Háttatal). בנוסף מופיעים מספר צירופי מילים של "מימיר" ביחד עם מילה אחרת.
ב"הטעיה של גילבי", גנגלרי, מלך שוודי מיתי, הולך לאסגארד ומוצא שם שלוש דמויות, "הנעלה" (Hár), "הנעלה באותה מידה" (Jafnhár), ו"שלישי" (Þriði). גנגלרי שואל אותם שאלות אודות המיתולוגיה הנורדית, ובדרך זו מציג הספר מידע רב אודות העולם המיתולוגי. באחת השאלות שלו, גנגלרי שואל מה הוא המרכז או המקום הקדוש ביותר של האלים, והנעלה משיב לו שזהו עץ המילה יגדראסיל. גנגלרי מבקש להרחיב, והנעלה באותה מידה מספר לו, בין היתר, ש"מתחת לשורש שמגיע אל ענקי הכפור" נמצאת הבאר של מימיר, שמכילה בתוכה בינה וחכמה, ושאדון הבאר הוא מימיר. על מימיר הוא מוסיף שהוא משכיל מאוד בשל העובדה שהוא שותה מהבאר בעזרת השופר גיאלארהורן. עוד הוא מספר שאודין (בקטע זה "Alfǫðr") הלך לשם וביקש משקה יחיד מהבאר, אבל הוא לא קיבל את המשקה עד שהוא הקריב את עינו כשבועה. הנעלה באותה מידה מצטט את הבית מ"חזון הנביאה" (Vǫluspá) שבו הנביאה אומרת כי היא יודעת שעינו של אודין צפונה בבאר של מימיר.
לקראת סוף "ההטעיה של גילבי", מימיר מוזכר שוב, בהקשר של תשובתו של הנעלה לשאלתו של גנגלרי על הרגנרוק. על פי הנעלה, כשיקרו אירועי הרגנרוק, היימדאל יתקע בשופר ה"גיאלארהורן", והאלים יערכו אספה. אז אודין ירכב לבאר של מימיר וייתיעץ עם מימיר לבדו ובשם אנשיו.עץ המילה יגדראסיל ירעד ולא יהיה דבר מלא פחד בשמים או בארץ.
ב"שפת השירה", ישנן כמה פריפרזות פואטיות (קנינגים) המתייחסים לאודין בתור "חברו של מימיר". בפרק השני של הספר, המשורר אגיל סקלגרימסון מצוטט כמתייחס אל אודין בתור "חברו של מים", ובפרק השלישי משורר אחר מצוטט כמתייחס לאודין באותו השם. ב"האטטאל", בהסבר על קנינגים, מובא כדוגמה קנינג המתייחס לאודין כחברו של מים. בפריפרזה פואטית ליוטון, בפרק ה-18 של "שפת השירה" מוזכר "מימיר-ערמומי", ושמו גם מופיע ברשימה של ענקים. בנוסף "מימיר" הוא חלק מכמה צירופי מילים המתייחסים לשמיים המוזכרים באדה הפרוזאית.
מחזור העולם

מימיר מופיע בשני פרקים מהסאגה על בני אינגלינג מתוך מחזור העולם, ספר שכיתבתו מיוחסת להיסטוריון האיסלנדי סנורי סטורלוסון. בתחילת הסאגה, סנורי מספר על האלים בצורה אוהמריסטית, המציגה את הישויות המוכרות מהמיתולוגיה הנורדית כבני אנוש המהלכים על פני הארץ המוכרת. בפרק הרביעי, מסופר על מלחמת האסיר-ואניר. בתום המלחמה, על פי המסופר בסאגה, האסיר שלחו את הוניר לוואניר בתמורה לניורד ופריי בנו ואת מימיר האסיר שלחו בתמורה לקוואסיר. מימיר מתואר בתור "אדם פיקח מאוד". הסיפור ממשיך בכך שכשהוניר הגיע לוואנאהיים הוא במידית נהיה מושל, ומימיר תמיד אמר לו מה לעשות. כשהוניר היה נוכח בדיונים שבהם מימיר לא היה נמצא, הוא תמיד נתן לאחרים לקבל את ההחלטות, ובעקבות זאת הוואניר חשדו שהאסיר לא היו הוגנים בחילופים שלהם.
הסיפור ממשיך בכך שהוואניר לקחו את מימיר וערפו את ראשו ושלחו אותו לאסיר. אודין לקח את הראש ומרח עליו צמחי מרפא שמנעו ממנו להתכלות, ובעזרת לחשים גרם לכך שהראש של מימיר ידבר "ויאמר לו דברים סודיים רבים".
בפרק השביעי של הסאגה, המתאר את כוחותיו המיוחדים של אודין, מימיר מוזכר שוב. אודין, על פי הסאגה, הרבה להיות לצד ראשו של מימיר, וזה אמר לו חדשות רבות אודות העולמות האחרים.
לקריאה נוספת

אדווארד פטיט, The Poetic Edda, A Dual-Language Edition, קיימברידג': אופן בוק, 2023
קרולינה לרינגטון, The Poetic Edda, אוקספורד: הוצאת אוניברסיטת אוקספורד, 2014
אליסון פינליי ואנתוני פולקס, Heimskringla: Volume I, לונדון: החברה הוויקינגית למחקר צפוני, 2011
אנתוני פולקס, Edda, לונדון: אוורימאן, 1995
ביאורים

1 2  לחלופין, ייתכן שגם "ענף"
הערות שוליים

↑  פטיט, עמ' 747
↑  פטיט, עמ' 831
↑  פטיט, עמ' 869
↑  פטיט, עמ' 857, 68, 231
1 2  שאול טשרניחובסקי, מן האדה האיסלנדית, באתר פרויקט בן יהודה
↑  פטיט, עמ' 44
↑  פטיט, עמ' 48
↑  פטיט, עמ' 758
1 2  פטיט, עמ' 831-860
↑  סתיו, עמ' 325
↑  לארינגטון, פרק THE LAY OF SIGRDRIFA
1 2  פולקס, עמ' 247
↑  פולקס, עמ' 17
↑  פולקס, עמ' 54
↑  פולקס, עמ' 68, 71, 168
↑  פולקס, עמ' 84
↑  פולקס ופינליי, עמ' 7-8
↑  פולקס ופינליי, עמ' 8
↑  פולקס ופינליי, עמ' 10
מצעד הגאווה במילאנו

דגל הלוגו של "Milano Pride" ב-2015
מצעד הגאווה במילאנו (הידוע גם כ-"Milano Pride") הוא מצעד ופסטיבל המתקיימים בסוף יוני בכל שנה במילאנו, איטליה, עבור שיפור מעמד זכויות להט"ב באיטליה.
היסטוריה

מצעד הגאווה במילאנו מתקיים מדי שנה עם שמות שונים. מאז שנת 2013, מורגן על ידי קבוצה בשם "Milano Pride", שחבריה מגיעים מארגוני זכויות להט"ב איטלקים נוספים בעיר. מדי שנה חברי הקבוצה מארגנים את קיומו ואת אירועי "שבוע הגאווה".
שבוע הגאווה

מאז שנת 2013, מדי שנה בסוף יוני, בשבוע בו מתקיים המצעד, מתקיים בעיר "שבוע הגאווה". במהלך אותו שבוע, אירועי תרבות רבים כגון ויכוחים, צילום וידאו, מצגות ספרים, מתקיימים בעיקר ב-"Casa dei Diritti", בניין בו העיר מילאנו מארחת שירותים לנושאים הקשורים לאפליה וזכויות אדם.
ליד פורטה ונציה, שהוא הרובע הנפוץ ביותר של בקרב להט"ב, מתקיימת "כיכר הגאווה" בה רוכלים רבים מוכרים מוצרי מזון, משקאות, פריטים ומוזיקה מתנגנת ברחוב.
הערות שוליים

↑  Gay Pride a Milano, in marcia con Sala e Pisapia. Gli organizzatori: "Siamo 200mila", la Repubblica, ‏25 ביוני 2016 (באיטלקית)
↑  Milano Pride 2021, www.milanopride.it (באנגלית)
↑  Gay Pride, Milano arcobaleno: sabato si sfila per i diritti Lgbt con la madrina Lodovica Comello, la Repubblica, ‏22 ביוני 2016 (באיטלקית)
מייקל רד

מייקל וסלי רד (אנגלית: Michael Wesley Redd; ‏ נולד ב-24 באוגוסט 1979 בקולומבוס, אוהיו) הוא כדורסלן עבר אמריקאי בגובה 1.98 מטר ששיחק בעמדת הקלע. רד זכור בעיקר כשחקן קבוצת מילווקי באקס מליגת ה-NBA, בשורותיה שיחק במשך 11 עונות, והוא ממוקם במקום הרביעי ברשימת קלעיה בכל הזמנים. רד שמאלי, ונודע ביכולת הקליעה המרשימה שלו.
שנותיו הראשונות וקריירת מכללות

רד נולד ב-24 באוגוסט 1979 בקולומבוס, אוהיו. הוא שיחק 3 שנים באוניברסיטת המדינה של אוהיו, בין 1998–2000. בשנתו השנייה הוא הוביל את קבוצתו לפיינל פור של טורניר אליפות המכללות. בשלוש עונותיו במכללה קלע רד ממוצעים של 21.9, 19.5 ו-17.5 נקודות למשחק, בהתאמה.
קריירת NBA > מילווקי באקס

מייקל רד נבחר בדראפט 2000 על ידי מילווקי באקס בסיבוב השני, בבחירה ה-43 בלבד. בעונת הרוקי התקשה רד לשחק בצילו של כוכב הקבוצה ריי אלן ושותף בשישה משחקים בלבד. בשתי העונות הבאות השתפר בהדרגה, וקלע ממוצעים של 11.4 ו-15.1 נקודות למשחק, בהתאמה. באוקטובר 2002 חתם רד על חוזה בדאלאס מאבריקס ל-4 עונות עבור 12 מיליון דולר, אך הבאקס השוו את ההצעה והשאירו את רד במילווקי.
בעונת 2003/2004, לאחר שכוכב הקבוצה ריי אלן הועבר בטרייד לסיאטל סופרסוניקס, הציג רד יכולת מצוינת כשקלע 21.7 נקודות למשחק, נבחר למשחק האולסטאר ונכלל בחמישיית העונה השלישית של העונה. בפלייאוף של אותה עונה הודחו הבאקס כבר בסיבוב הראשון, בו קלע רד 18 נקודות למשחק. לפני עונת 2004/2005 חתם רד על הארכת חוזה, שנכנסה לתוקף רק בעונת 2004/2005, בסכום של 91 מיליון דולר ל-6 עונות. בעונת 2006/2007 היה רד הקלע החמישי בטיבו ב-NBA, לאחר שקלע 26.7 נקודות למשחק, אך לא הצליח להוביל את הבאקס לפלייאוף, בין היתר בשל פציעות מרובות (רד החמיץ 29 משחקים באותה עונה).
ב-11 בנובמבר 2006 קלע רד שיא קריירה של 57 נקודות בתצוגת כדורסל מרשימה נגד יוטה ג'אז. 57 שניות לסיום אותו משחק קלע רד סל שלוש שהביא לשוויון זמני, אך בסופו של דבר הפסידה קבוצתו לאחר סל הניצחון שקלע שחקן הג'אז מאט הארפרינג, שנייה אחת לסיום המשחק.
הנסיגה בקריירה של רד החלה בעונת 2006/2007, בה שיחק ב-33 משחקים בלבד, בעקבות מספר פציעות ברצועות ברכו השמאלית. בשתי העונות הבאות התקשה רד לשחזר את היכולת שהציג לפני הפציעות, והוא שותף בסך הכול ב-28 משחקים בעונות 2010-2011. בסיום עונת 2010/11 עזב רד את הבאקס, לאחר שהעמיד בשורותיה ממוצע של 20 נקודות למשחק ו-11,554 נקודות בסך הכול, לאורך 11 עונות בקבוצה. נכון ל-2015, מדורג רד במקום הרביעי ברשימת קלעי מילווקי באקס בכל הזמנים, ובמקום השני ברשימת קלעי השלשות של המועדון, עם 1,003.
קריירת NBA > פיניקס סאנס

ב-29 בדצמבר 2011 חתם רד בפיניקס סאנס לעונה אחת. ב-7 בפברואר חזר רד למילווקי בניצחון חוץ של קבוצתו על הבאקס, כשהוא קולע 14 נקודות. כשעלה למגרש קיבל רד תשואות בעמידה מקהל הבאקס. בסיום אותה עונה, בה קלע 8.2 נקודות למשחק, הודיע רד על פרישה ממשחק.
נבחרת ארצות הברית

רד שיחק רבות במדי קבוצות הנוער של נבחרת ארצות הברית. באליפות אמריקה בכדורסל ב-2007 קלע רד 15 נקודות בממוצע למשחק, ובמהלך הטורניר הוא שבר את שיא השלשות למשחק נגד נבחרת פוארטו ריקו, עם 7, ואת שיא השלשות לטורניר שלם כשקלע 28. כמו כן היה רד שותף לזכייתה של נבחרת ארצות הברית במדליית הזהב ב-אולימפיאדת בייג'ינג 2008.
סטטיסטיקות קריירה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2000/2001 | מילווקי | 6 | 0 | 5.8 | .263 | .000 | .500 | .7 | .2 | .2 | .0 | 2.2 |
| 2001/2002 | מילווקי | 67 | 8 | 21.1 | .483 | .444 | .791 | 3.3 | 1.4 | .6 | .1 | 11.4 |
| 2002/2003 | מילווקי | 82 | 14 | 28.2 | .469 | .438 | .805 | 4.5 | 1.4 | 1.2 | .2 | 15.1 |
| 2003/2004 | מילווקי | 82 | 82 | 36.8 | .440 | .350 | .868 | 5.0 | 2.3 | 1.0 | .1 | 21.7 |
| 2004/2005 | מילווקי | 75 | 75 | 38.0 | .441 | .355 | .854 | 4.2 | 2.3 | .8 | .1 | 23.0 |
| 2005/2006 | מילווקי | 80 | 80 | 39.1 | .450 | .395 | .877 | 4.3 | 2.9 | 1.2 | .1 | 25.4 |
| 2006/2007 | מילווקי | 53 | 53 | 38.4 | .465 | .382 | .829 | 3.7 | 2.3 | 1.2 | .2 | 26.7 |
| 2007/2008 | מילווקי | 72 | 71 | 37.5 | .442 | .362 | .820 | 4.3 | 3.4 | .9 | .2 | 22.7 |
| 2008/2009 | מילווקי | 33 | 32 | 36.5 | .455 | .366 | .814 | 3.2 | 2.7 | 1.1 | .1 | 21.2 |
| 2009/2010 | מילווקי | 18 | 12 | 27.3 | .352 | .300 | .712 | 3.0 | 2.2 | 1.1 | .1 | 11.9 |
| 2010/2011 | מילווקי | 10 | 0 | 13.4 | .400 | .235 | 1.000 | .8 | 1.2 | .2 | .1 | 4.4 |
| 2011/2012 | פיניקס | 51 | 2 | 15.1 | .400 | .318 | .793 | 1.5 | .6 | .3 | .0 | 8.2 |
| קריירה |  | 629 | 429 | 32.0 | .447 | .380 | .838 | 3.8 | 2.1 | .9 | .1 | 19.0 |
| אולסטאר |  | 1 | 0 | 15.0 | .417 | .500 | .000 | 3.0 | 2.0 | 3.0 | .0 | 13.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות קריירה ב-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2003 | מילווקי | 6 | 0 | 21.3 | .404 | .250 | .929 | 3.5 | 1.8 | .3 | .2 | 9.7 |
| 2004 | מילווקי | 5 | 5 | 38.4 | .410 | .300 | .762 | 5.0 | 2.6 | .0 | .0 | 18.0 |
| 2006 | מילווקי | 5 | 5 | 37.0 | .524 | .467 | .891 | 5.4 | 1.6 | .8 | .0 | 27.2 |
| קריירה |  | 16 | 10 | 31.6 | .452 | .340 | .864 | 4.6 | 2.0 | .4 | .1 | 17.8 |
הערות שוליים

1 2  רשימות שיאי הקריירה של מילווקי באקס, באתר basketball-reference.com
↑  דו"ח המשחק בין מילווקי ליוטה בו קלע רד 57 נקודות, באתר basketball-reference.com
↑  שגיא רפאל‏, ירד כמו גדול: מייקל רד פורש מכדורסל, באתר וואלה, 7 בנובמבר 2013
↑  ד"וח המשחק בין ארצות הברית לפוארטו ריקו, באתר fiba.com
| נבחרת ארצות הברית – האלופה האולימפית - בייג'ינג (2008) |
| --- | --- | --- |
|  1  •  2  •  3  •  4 קרלוס בוזר •  5 ג'ייסון קיד •  6 לברון ג'יימס •  7 דרן ויליאמס •  8 מייקל רד •  9 דוויין וייד •  10 קובי בראיינט •   11 דווייט הווארד •  12 כריס בוש • 13 כריס פול •  14 טיישון פרינס • 15 כרמלו אנתוני • מאמן: מייק ששבסקי |  1  •  2  •  3  •  4 קרלוס בוזר •  5 ג'ייסון קיד •  6 לברון ג'יימס •  7 דרן ויליאמס •  8 מייקל רד •  9 דוויין וייד •  10 קובי בראיינט •   11 דווייט הווארד •  12 כריס בוש • 13 כריס פול •  14 טיישון פרינס • 15 כרמלו אנתוני • מאמן: מייק ששבסקי | ארצות הברית |
| --- | --- |
בקרת זהויות :  VIAF: 7825154260579524480001   WorldCat (עם VIAF): 7825154260579524480001
מצעד הגאווה במונטנגרו

| --- | --- |

 מדינה:  מונטנגרו מונטנגרו
 מיקום:  פודגוריצה 
 מועדים
 תאריכי פעילות:  20 באוקטובר 2013 – הווה (11 שנים) 
 www.montenegropride.me
 
מצעד הגאווה במונטנגרו הוא מצעד גאווה שמתקיים במונטנגרו מאז 2013.
היסטוריה

מצעד הגאווה במונטנגרו הראשון נערך ב-24 ביולי 2013 בבודווה. במצעד גאווה זה, השתפפו כ-30 משתתפים, כאשר חלקם נציגי הממשלה. המצעד, שאורגן על ידי הארגון LGBT Forum Progresa‏, אובטח על ידי 400 שוטרים, אך כמאה מתנגדי המצעד ניסו לעצור אותה באמצעות יידוי אבנים, בקבוקים וחפצים אחרים לעבר המשתתפים. למרות המהומות הללו, המשתתפים במצעד צעדו מחומות העיר העתיקה של בודווה למרינה של בודווה, ומשם הובלו בסירה לסבטי סטפן, ליתר ביטחון.
ב-20 באוקטובר אותה שנה נערך מצעד הגאווה השני בפודגוריצה, שאורגן על ידי Queer Montenegro. במצעד גאווה זה השתתפו בין 100 ל-150 משתתפים, כולל מספר נציגי ממשלה ומספר דיפלומטים. מצעד הגאווה היה לאורך שדרות סנט פיטר צ'טיניסקי ממלון הילטון פודגוריצה מונטנגרו לבניין הממשלה הישן ובחזרה, ועצרו לזמן קצר מול הפרלמנט. סיסמת מצעד הגאווה בפודגוריצה הייתה "מונטנגרו בגאווה" (במונטנגרית: Crna Gora ponosno), ולוגו האירוע היה שפם. אף על פי שלא התרחשו מקרים מיוחדים במצעד עצמו, מחוץ לאזור המוגן המאובטח על ידי המשטרה והכוחות המיוחדים, דווח על מספר תקריות שנגרמו על ידי מתנגדי המצעד.
סיסמאות מצעדי הגאווה

2013: Crna Gora ponosno ("מונטנגרו בגאווה")
2014: Tradicionalno ponosni ("גאה באופן מסורתי")
2015: Montenegro Prajd za svaki grad ("גאווה מונטנגרו לכל עיר")
2016: Podrška: porodična vrijednost ("תמיכה: ערך משפחתי")
2017: Čojstvom protiv nasilja ("עם נגד אלימות")
2018: Ne ljubimo lance ("אנחנו לא אוהבים רשתות")
2019: Ne preko naših leđa ("לא מעל לגבנו")
2020: Ja sam simbol otpora ("אני סמל להתנגדות")